23.2.2023
EL
Επίσημη Εφημερίδα της Ευρωπαϊκής Ένωσης
L 58/1527 ΠΡΟΠΑΡΑΣΚΕΥΑΣΤΙΚΈΣ ΕΝΈΡΓΕΙΕΣ
ΚΕΦΑΛΑΙΟ PA 01 — ΕΡΕΥΝΑ ΚΑΙ ΚΑΙΝΟΤΟΜΙΑ (συνέχεια) PA 01 22
(συνέχεια)
PA 01 22 01
(συνέχεια) Η βασική παραδοχή αυτής της πρόσκλησης είναι ότι μια κοινή προσέγγιση της ψηφιακής τεχνολογίας και των τεχνών θα συμβάλει στην αλλαγή της νοοτροπίας μας, σε επιχειρηματικό, κοινωνικό και ατομικό επίπεδο.
Η τέχνη και η ικανότητά της να παρουσιάζει δεδομένα και να προσφέρει νέες εμπειρίες (ιδίως με καινοτόμες ψηφιακές τεχνολογίες όπως η ενισχυμένη/ εικονική πραγματικότητα) μπορεί να αλλάξει τα δεδομένα στον τρόπο με τον οποίον οι πληροφορίες μπορούν να προκαλέσουν αλλαγές στις αξίες και τη συμπεριφορά.
Μια άλλη σημαντική πτυχή είναι η συμμετοχή της κοινότητας, όπου η ψηφιακή τεχνολογία και οι τέχνες μπορούν να διαδραματίσουν από κοινού εξίσου σημαντικό ρόλο στη συμμετοχική συλλογική συγκέντρωση δεδομένων.
Η τέχνη μπορεί τελικά να οδηγήσει σε δημιουργικές λύσεις για τους ΣΒΑ, αμφισβητώντας καθιερωμένα πρότυπα και ωθώντας την τεχνολογία στα όρια.
Μεταξύ άλλων, η δράση θα βασιστεί στο πρόγραμμα «S+T+ARTS» —καινοτομία στον κόμβο επιστήμης, τεχνολογίας και τεχνών.
Με το STARTS, η ΓΔ CONNECT έχει προωθήσει την τέχνη ως γόνιμο στοιχείο που βοηθάει τις ψηφιακές τεχνολογίες να κάνουν τη διαφορά για τον άνθρωπο και το περιβάλλον.
Στοχευόμενοι αιτούντες: οργανισμοί που δραστηριοποιούνται στη διεπαφή της τέχνης με την τεχνολογία και την οικολογία, τεχνολογικά ιδρύματα και τελικοί χρήστες που επιθυμούν να συνεργαστούν με καλλιτέχνες, σχολές τεχνών, ιδρύματα.
Περιγραφή των δραστηριοτήτων: φιλοξενία καλλιτεχνών σε βιομηχανικά και τεχνολογικά ιδρύματα και συγκεκριμένες δραστηριότητες μικρής κλίμακας που υποδεικνύουν νέες κατευθύνσεις για την πολιτική και την κοινωνία (μέσω χρηματοδότησης από τρίτα μέρη), εκθέσεις, διάδοση, δράσεις ευαισθητοποίησης, εκπαιδευτικές δραστηριότητες.
PA 01 22 02
Προπαρασκευαστική ενέργεια — Ευρωπαϊκές νεοφυείς επιχειρήσεις 2.0 — Προώθηση της οικονομίας των νεοφυών επιχειρήσεων της Ευρώπης στο επόμενο επίπεδο μέσω γνώσεων, έρευνας και εκδηλώσεων που βασίζονται σε δεδομένα Αριθμητικά δεδομένα (Διαχωριζόμενες πιστώσεις) Πιστώσεις 2023
Πιστώσεις 2022
Αναλήψεις υποχρεώσεων
Πληρωμές
p.m.
p.m.
Αναλήψεις υποχρεώσεων
1 000 000
Εκτέλεση 2021 Πληρωμές
Αναλήψεις υποχρεώσεων
Πληρωμές
250 000
Παρατηρήσεις Η πίστωση αυτή προορίζεται να καλύψει αναλήψεις υποχρεώσεων που απομένουν προς εκκαθάριση από προηγούμενα έτη στο πλαίσιο της προπαρασκευαστικής ενέργειας.
Η πλατφόρμα υποστηρίζει τη χάραξη πολιτικής με γνώμονα τα δεδομένα —σε περιφερειακό, εθνικό και ευρωπαϊκό επίπεδο— παρέχοντας σε μακροοικονομικό επίπεδο αξιόπιστες πληροφορίες σχετικά με το αναπτυξιακό δυναμικό των διαφόρων οικοσυστημάτων νεοφυών επιχειρήσεων.
Έχει ήδη συμβάλει και θα αποτελέσει σημαντικό εργαλείο για την παρακολούθηση της προόδου όσον αφορά, για παράδειγμα, τους στόχους που καθορίζονται στην πρόσφατη ανακοίνωση της Επιτροπής σχετικά με την ψηφιακή πυξίδα 2030 [COM(2021)0118] και τον αντίκτυπο του προτύπου «Startup Nations» της ΕΕ που έχει εγκριθεί από 25 κράτη μέλη μέχρι σήμερα.
Ένα σχέδιο παρακολούθησης με την ονομασία «Ευρωπαϊκές νεοφυείς επιχειρήσεις 2.0» θα στηρίξει την εδραίωση της πλατφόρμας και τη μετάβασή της ώστε να καταστεί ένας αυτοσυντηρούμενος πόρος διαθέσιμος στους υπεύθυνους χάραξης πολιτικής και σε άλλους φορείς ιδιωτικών και δημόσιων τεχνολογικών οικοσυστημάτων μεσοπρόθεσμα και μακροπρόθεσμα.
Οι νεοφυείς και οι ταχέως αναπτυσσόμενες επιχειρήσεις είναι καίριας σημασίας για το μέλλον της οικονομίας και της κοινωνίας της Ευρώπης.
Έχουν καταστεί σημαντικός παράγοντας για νέες, ποιοτικές θέσεις εργασίας και είναι μακράν η ταχύτερη και ανθεκτικότερη πηγή δημιουργίας θέσεων εργασίας, με ετήσια αύξηση της τάξης του 10%.
Δύο εκατομμύρια άτομα απασχολούνται πλέον σε νεοφυείς επιχειρήσεις τεχνολογίας σε ολόκληρη την Ευρώπη και ο αριθμός αυτός αναμένεται να ανέλθει στα 3,2 εκατομμύρια έως το 2025.
Οι νεοφυείς και οι ταχέως αναπτυσσόμενες επιχειρήσεις έχουν αποδεδειγμένα την ικανότητα να αναπτύσσουν πρωτοποριακές καινοτομίες ανταποκρινόμενες στις πραγματικές ανάγκες, να δημιουργούν νέες θέσεις εργασίας και να δημιουργούν συνέργειες με ισχυρές παραδοσιακές βιομηχανίες της Ευρώπης.
Ο ρόλος που μπορούν να διαδραματίσουν οι νεοφυείς επιχειρήσεις στην ανάκαμψη από τη συνεχιζόμενη κρίση —και στην επιτάχυνση του πράσινου και ψηφιακού μετασχηματισμού— δεν γίνεται να υποτιμηθεί.